**ADÁSVÉTELI SZERZŐDÉS**

**szerződésszám**

 (a továbbiakban: jelen Szerződés)

amely létrejött egyrészről a

**Magyar Állam** /képviseli: az állami vagyonról szóló 2007. évi CVI. törvény (a továbbiakban: Vtv.) 27. §. (1) bekezdése alapján a Magyar Államot képviselő **Magyar Nemzeti Vagyonkezelő Zrt.** (székhely:1133 Budapest, Pozsonyi út 56., a továbbiakban: MNV Zrt.)/

megbízásából és képviseletében eljáró

**Magyar Közút Nonprofit Zártkörűen Működő Részvénytársaság** (székhely: 1024 Budapest, Fényes Elek u. 7-13., Cg. 01-10-046265; adószám: 14605749-2-44; képviseli: …………………………., a továbbiakban: Magyar Közút Nonprofit Zrt.)

mint eladó (a továbbiakban: **Eladó**)

másrészről

**……………………….** (székhely/lakóhely: ……………., adószám: …………….., cégjegyzékszám: ………………., képviseli *(jogi személy esetén)*: ………………………) mint vevő (a továbbiakban: **Vevő**),

fentiek együttesen, a továbbiakban: **Felek**, külön-külön: **Fél** - között az alulírott napon és helyen, az alábbi feltételekkel:

1. Felek rögzítik, hogy a Magyar Állam tulajdonában az MNV Zrt. tulajdonosi joggyakorlása alatt és a Magyar Közút Nonprofit Zrt. vagyonkezelésében áll a jelen szerződés 4. pontjában megjelölt ingóság (a továbbiakban: Ingóság).
2. A Magyar Közút Nonprofit Zrt. nyilatkozik, hogy az állami vagyonnal való gazdálkodásról szóló 254/2007. (X.4.) Korm. Rendelet (a továbbiakban: Vhr.) 25. § (1) bekezdésére és 26. § (2) bekezdésének b) pontjára is figyelemmel az MNV Zrt.-vel fennálló megbízási jogviszony alapján, mint megbízott jogosult az Ingóságok értékesítésére és a jelen szerződés megkötésére.

Vevő kijelenti és igazolja, hogy a jelen szerződés aláírásának napján az adózás rendjéről szóló 2017. évi CL. törvény 260. §-a alapján köztartozásmentes adózónak minősül, és az MNV Zrt.-vel szemben nincs lejárt tartozása. Vevő a jelen szerződés aláírásával nyilatkozik arról, hogy szerepel a köztartozásmentes adózói adatbázisban vagy Vevő a köztartozás-mentességét 30 napnál nem régebben kiállított közokirattal igazolja. **(*a megfelelő rész aláhúzandó*)**

(**csak** ***Jogi személy esetén***) Vevő jelen szerződés cégszerű aláírásával – figyelemmel a nemzeti vagyonról szóló 2011. évi CXCVI. törvény (a továbbiakban: **Nvtv.**) 3. § (2) bekezdésében foglaltakra – kijelenti, hogy az Nvtv. 3. § (1) bekezdés 1. pont b) alpontja szerinti átlátható szervezetnek minősül, így vele az Ingóság vonatkozásában adásvételi szerződés köthető.

Eladó ……(év) ……(hó) …..(nap) napján …….. értékesítés tárgyban ***pályázati felhívást*** tett közzé. A pályázati felhívásra beérkezett érvényes ajánlatok közül a Vevő pályázata tartalmazta a legmagasabb összegű ajánlati árat, ezért Vevő a pályázat nyertese.

vagy

Eladó ……(év) ……(hó) …..(nap) napján …….. értékesítés tárgyban ***hirdetést*** tett közzé. A hirdetésre beérkezett érvényes ajánlatok közül a Vevő ajánlata tartalmazta a legmagasabb összegű ajánlati árat, ezért Vevő a versenyeztetési eljárás nyertese.

Felek rögzítik, Vevő kifejezetten tudomásul veszi, hogy a jelen szerződés tárgyát képező Ingóság pontos mennyisége a szerződés megkötését követő mérlegelés során kerül megállapításra.

1. Eladó eladja, Vevő megveszi a(z) ………….,- Ft nettó egységárú, (az előzetes leltáradatok szerint) ………. mennyiségű, …………….. megnevezésű, ……. VTSZ számú **Ingóság**ot összesen nettó …… **,-** + áfa, bruttó ………..,- Ft előzetesen megállapított vételárért (a továbbiakban: **Vételár**).

Vevő tudomásul veszi, hogy az általa árverési biztosítékként megfizetett ………..- Ft, azaz …………….. forint (a továbbiakban: „Árverési biztosíték”) összege a vételárba beszámít. Az MNV Zrt. a befizetett Árverési biztosíték összegéről jelen szerződés aláírásának napjával, mint teljesítési időponttal „előleg” számlát állít ki (a továbbiakban: „Előleg1”).

Nem természetes személy esetén vizsgálandó:

Felek kijelentik, hogy belföldön nyilvántartásba vett adóalanyok, és nincsen olyan, az általános forgalmi adóról szóló 2007. évi CXXVII. törvényben (a továbbiakban: Áfa törvény) szabályozott jogállásuk, amely alapján tőlük Áfa fizetése ne lenne követelhető. Tekintettel arra, hogy a jelen szerződés tárgyát képező termékértékesítés a  fordított adózás szabályai alá tartozik, az Áfa törvény 142. § (1) bekezdése értelmében az Áfát a Vevő fizeti. Az ÁFA törvény 169. § n) pontja értelmében a számlának tartalmaznia kell, hogy „fordított adózás”.

1. Eladó nyilatkozik, hogy az értékesítésre (fuvarozásra) kerülő Ingóság az 51/2014. (XII. 31.) NGM rendelet alapján kockázatosnak / nem kockázatosnak minősülő termék (a megfelelő rész aláhúzandó).

 Az Ingóság szállításával, rakodásával mérlegelésével kapcsolatban felmerült költségek a Vevőt terhelik.

**Vevő jelen szerződés aláírásával tudomásul veszi, hogy a Vételáron felül a jelen 4. pontban megállapított nettó Vételár 10 %-a, azaz ……………… forint összeget lebonyolítási díjként köteles megfizetni a Magyar Közút Nonprofit Zrt. részére.**

Felek tudomásul veszik, hogy a lebonyolítási díj viszonyítási alapja a jelen pontban megjelölt, előzetesen megállapított Vételár, melyre tekintettel Felek a későbbiekben - a végleges vételár ismeretében – már nem támaszthatnak egymással szemben semmilyen további követelést.

1. Vevő jelen szerződés létrejöttét követő 30 napon belül köteles az árverési biztosíték összegének az előzetes vételárba való beszámítását követően fennmaradó …….. Ft, azaz ……….forint vételárrészt az MNV Zrt. Magyar Államkincstárnál vezetett 10032000-01457522-00000000 számú számlaszámára befizetni. A Vételárrész megfizetését átutalással kell teljesíteni. Átutaláskor a közlemény rovatban szükséges feltüntetni **a jelen szerződés azonosító számát,** valamint annak feltüntetése is szükséges, hogy milyen típusú anyag (pl.: , fémanyag, stb.) kerül értékesítésre. . Felek tudatában vannak annak, hogy az előzetes vételár a Felek részvételével lezajlott árverésen megállapított győztes ajánlattételi ár alapján kerül meghatározásra. A különbözetként megfizetett előzetes vételár részt Felek előlegként kezelik (a továbbiakban: „**Előleg2**”). A Felek megállapodnak, hogy a vételárrész (Előleg2) azon a napon minősül teljesítettnek, amikor annak teljes összege az MNV Zrt. jelen Szerződésben meghatározott bankszámláján jóváírásra kerül. Előleg2 megfizetéséről – a pénzügyi teljesítés dátumával megegyező teljesítési időponttal – az MNV Zrt. előlegszámlát állít ki.
2. Vevő a 4. pontban meghatározott lebonyolítási díjat a jelen szerződés hatálybalépését követő **30 naptári napon belül köteles megfizetni a Magyar Közút Nonprofit Zrt. MBH banknál vezetett 10300002 - 10460102 - 49020027** számú számlájára. Felek megállapodnak abban, hogy a lebonyolítási díj akkor is jár a Magyar Közút Nonprofit Zrt.-nek a közreműködésért, ha az adásvétel a Vevőnek felróható okból meghiúsul.
3. Amennyiben a vételár-részlet megfizetésével késedelembe esik, köteles késedelmi kamatot fizetni az alábbiak szerint:

*Nem természetes személy esetén:*

Késedelmes fizetési teljesítés esetén a Vevő késedelmi kamat fizetésére köteles, amelynek mértéke a Polgári Törvénykönyvről szóló 2013. évi V. törvény (továbbiakban: Ptk.) 6:48. § (1) bekezdésében foglaltak szerinti a vállalkozások körébe nem tartozó személyek esetén. Vállalkozások esetén a Ptk. 6:155. § -a szerinti.

*Nem természetes személy esetén:*

Amennyiben a Vevő a Vételár megfizetésével késedelembe esik, köteles a késedelem minden napjára a késedelemmel érintett naptári félév első napján érvényes jegybanki alapkamat nyolc százalékponttal növelt mérték szerinti összegét késedelmi kamat jogcímen Eladó részére megfizetni.

A Felek kifejezetten megállapodnak továbbá abban, hogy a Vevő fizetési késedelme esetén, a késedelmi kamaton túl köteles az MNV Zrt-nek a követelése behajtásával kapcsolatos költségei fedezésére negyven eurónak megfelelő behajtási költségáltalány – a Magyar Nemzeti Bank késedelmi kamatfizetési kötelezettség kezdőnapján érvényes hivatalos deviza-árfolyama alapján meghatározott – forintösszeget is megfizetni.

Felek megállapodnak abban, hogy azon esetben, ha a Vevő a 4. pontban meghatározott Vételárat az 5. pontban rögzített fizetési határidőn túl késedelmesen teljesíti, akkor a Ptk. 6:46.§-a alapján a Vevő által teljesített vételárösszeget az MNV Zrt. elsősorban a késedelmi kamatok összegére jogosult elszámolni.

7.1. Abban az esetben, ha Vevő a Vételár és/vagy lebonyolítás díj fizetési kötelezettségével 15 naptári napot meghaladó késedelembe esik, úgy jelen szerződés teljesítés nélkül megszűnik.

1. A végszámla kiállítására az Ingóság birtokátruházását követően a birtok-átruházási jegyzőkönyv dátumával megegyező teljesítési időponttal kerül sor. Abban az esetben, ha több részletben történik a birtokátruházás, a végszámla a legutolsó birtok-átruházási jegyzőkönyv dátumával megegyező teljesítési időponttal, a Magyar Közút Nonprofit Zrt. által készített összesítő kimutatás alapján készül.

Amennyiben a mérlegeléskor kiderül, hogy a Vevő előzetesen magasabb összegű Vételárat fizetett be, akkor a végszámla végösszege negatív lesz. Ebben az esetben az MNV Zrt. az eredeti birtok-átruházási jegyzőkönyv alapján kiállított végszámla keltét követő 8 napon belül intézkedik a visszafizetés felől.

Amennyiben a mérlegeléskor kiderül, hogy a Vevő előzetesen kisebb összegű Vételárat fizetett be, akkor a végszámla végösszege pozitív lesz. Ebben az esetben a Vevő köteles a végszámla kézhezvételét követő 8 napon belül a különbözetet az MNV Zrt.-nek a kiállított számláján szereplő bankszámlaszámra megfizetni.

1. Vevő az Ingóságot jelen szerződés létrejöttét követő 60, azaz hatvan napon belül köteles elszállítani. Abban az esetben, ha Vevő elszállítási kötelezettségének határidőn belül nem tesz eleget – ide értve azt az esetet is, ha az elszállításra a Vételár megfizetésének elmaradása miatt nem kerül sor – a jelen adásvételi szerződés e határidő leteltét követő napon minden külön jogcselekmény nélkül hatályát veszti. Ebben az esetben a szerződéskötést megelőző állapot helyreállításnak van helye. Ennek keretében Eladó intézkedik a Vevő által befizetett Vételár(rész) Vevő részére történő visszafizetése iránt, valamint az Eladó az Ingóságot másnak értékesítheti.
2. A Vevő kizárólag a Vételár 5. pontban szabályozott módon történő befizetését követően, a befizetést tanúsító MNV Zrt. által kiadott visszaigazolása alapján, illetve a 4. pont szerinti lebonyolításidíj Magyar Közút Nonprofit Zrt. bankszámláján történő jóváírását követően jogosult az Ingóságot birtokba venni és a hitelesített mérlegen történő súlymérést elvégezni.

Felek a birtokátruházásról jegyzőkönyvet vesznek fel, amelyben rögzítésre kerül a mérlegeléssel megállapított tényleges mennyiség - a jelen szerződésben meghatározott mennyiségi egységben kifejezve -, valamint a jelen szerződésben meghatározott mennyiség, mennyiségi egység és **nettó** egységár. A VTSZ szám szintén kötelezően feltüntetendő. A jegyzőkönyvben pontosan meg kell határozni a jelen szerződésben rögzített súly és a mérlegeléssel megállapított tényleges súly közti mennyiségi, valamint **nettó** értékbeni különbözetet (pozitív vagy negatív differenciaként).

1. Eladó nyilatkozik, hogy az értékesítésre (fuvarozásra) kerülő Ingóság az 51/2014. (XII. 31.) NGM rendelet alapján bejelentésköteles terméknek minősülő/**nem minősülő termék.** (*a megfelelő rész aláhúzandó*)
2. Vevő kijelenti, hogy az Ingóságot megtekintette, minőségét ismeri, ezzel kapcsolatosan Eladó, vagy a képviseletében eljárók felé követeléssel nem fog élni.
3. A jelen szerződésben nem szabályozott kérdésekben a feleslegessé vált vagyontárgyak értékesítésére vonatkozó, a Magyar Közút Nonprofit Zrt. mindenkor hatályos belső szabályzata – amelynek mindenkor hatályos változata a Magyar Közút Nonprofit Zrt. honlapjáról elérhető, és amelyet a Vevő magára nézve kötelezőnek ismer el - ,a Vtv., Az Nvtv., valamint a Ptk. és az egyéb vonatkozó jogszabályok rendelkezéseit kell alkalmazni.
4. Felek rögzítik, hogy a jelen szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint  a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.
5. Felek rögzítik továbbá, hogy a jelen szerződéses együttműködés során személyes adatokat csak és kizárólag a jelen szerződés teljesítéséhez szükséges mértékben kezelnek a másik fél munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.
6. (**csak** ***Magán személy esetén***) Felek egybehangzóan rögzítik, hogy a GDPR 5. cikk (1) bekezdés b) pontja alapján kifejezetten jogszerűnek tekintik mindazon személyes adataiknak a másik szerződő fél általi kezelését, amely célból és mértékben ez az adatkezelés a jelen szerződés teljesítéséhez a másik félnek szükséges.
7. Felek rögzítik, hogy a szerződés teljesítése során az üzleti titok védelméről szóló 2018. évi LIV. törvény 1. § (1) bekezdés szerinti fogalmi körbe tartozó üzleti titok védelemben részesül.
8. Felek a Ptk. 6:1. § (3) bekezdése és 6:22. § (3) bekezdése alapján megállapodnak abban, hogy jelen szerződésből eredő követelések tekintetében az elévülést a Ptk. 6:25 § (1) bekezdésében meghatározottakon túlmenően a jogosultnak a követelés teljesítésére irányuló írásbeli felszólítása is megszakítja.
9. Felek kijelentik, hogy a jelen szerződést elolvasását és értelmezését követően, mint akaratukkal egyezőt, a mai napon aláírják. A jelen szerződés a mindkét Fél általi aláírásának napján jön létre.
10. Jelen szerződés 4 eredeti példányban készült, melyből 2 példány az MNV Zrt-t, 1 példány Magyar Közút Nonprofit Zrt.-t, 1 példány pedig Vevőt illet meg.

Dátum:

………………………...…, ……………………………,

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Magyar Államot képviselő Magyar Nemzeti Vagyonkezelő Zrt. képviseletében megbízott vagyonkezelőként eljáróMagyar Közút Nonprofit Zártkörűen Működő Részvénytársaság**Eladó**képviseli: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Vevő** |